
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συνυπολογισμός του επιδόματος εξομαλύνσεως δια¬ 
φορών μισθολογίου στο χορηγούμενο από το ΤΑΣ 
εφάπαξ βοήθημα . . 

Διατήρηση κενών οργανικών θέσεων στη Γ.Γ. Νέας Γε- 
νιάς . 

Προϋποθέσεις και διαδικασία για την απαλλαγή από το 
Φόρο Προστιθέμενης Αξίας των εγχωρίων αγαθών 
(πρώτων και βοηθητικών υλών) που τίθενται υπό το 
καθεστώς της ενεργητικής τελειοποίησης ........ 

Μεταβίβαση εμπορευμάτων ή παράγωγων προϊόντων, 
που βρίσκονται στο καθεστώς της ενεργητικής τε¬ 
λειοποίησης σε άλλα πρόσωπα, δικαιούχο εισαγω¬ 
γής με το ίδιο καθεστώς όμοιων ειδών από το εξωτε¬ 
ρικό . 

Ορισμός εκπροσώπου του Υπουργού Εθνικής Παιδείας 
και θρησκευμάτων στο Συμβούλιο Ανώτατης Παι¬ 
δείας και στη Γραμματεία του . 

Χαρακτηρισμός ως έργου τέχνης και ως ιστορικού δια¬ 
τηρητέου μνημείου του κτιρίου ιδ. Βασ. Γούτου, 
στην οδό Σαλαμίνος 72 (περιοχή Μεταξουργείου) 
στην Αθήνα .. 

Χαρακτηρισμός ως ιστορικού διατηρητέου μνημείου 
της παλαιάς τοξωτής Γέφυρας με την επωνυμία 
«Καμάρες» στην Καρδιτσομαγούλα Ν. Καρδίτσας 

Χαρακτηρισμός ως ιστορικού διατηρητέου μνημείου 
του κτιρίου της Δημοτικής Αγοράς Καρδίτσας ... 

Χαρακτηρισμός ως ιστορικού διατηρητέου μνημείου 
του Αρχοντικού Αξελού - Σιτσιλιάνου στη Μακρύνί- 
τσα Πηλίου . 

Διενέργεια δοκιμαστικής ανασκαφικής έρευνας σε 
\ Κοινοτικό χώρο της Κίρρας Ν. Φωκίδας . 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. Φ.952.1/2/435346 (1) 

Συνυπολογισμός του επιδόματος εξομαλύνσεως διαφο¬ 
ρών μισθολογίου στο χορηγούμενο από το ΤΑΣ εφάπαξ 
βοήθημα. 

1 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

2 Έχοντας υπόψη: ι 

α. Τις διατάξεις της παρ. 9 του άρθρου 17 του ΝΔ 398/ 
74, όπως αυτή προστέθηκε με την παρ. 2 του άρθρου 33 
του Ν 2109/92. 

β. Το υπ’ αριθ. 1 /3/11.1.1993 πρακτικό του Διοικητικού 

3 Συμβουλίου του Ταμείου ΑλλΓίλρβαηθεΙας Στρατού. 

γ. Το άρθρο 29Α του Ν. 1558/85, όπως προστέθηκε με 
το άρθρο 27 του Ν. 2081/92, με το οποίο καθορίζεται 
έλεγχος των δαπανών που προκαλούν οι κανονιστικές 
διοικητικές πράξεις. 

δ. Το γεγονός ότι από τις διατάξεις της αποφάσεως αυ- 

4 τής προκαλείται δαπάνη σε βάρος του προϋπολογισμού 
του ΤΑΣ έτους 1993 ύψους διακοσίων εκατομμυρίων 
(200.000.000) δρχ. και ισόποση περίπου για το καθένα 
από τα επόμενα έτη, που θα αντιμετωπισθεί από την πί- 

5 στωση του Π/Υ των ΤΑΣ με Κ.Α. 0631 του φορέα Τ.Α.Σ. 

ε. Την υπ’ αριθ. Υ 1944/9.12.92 κοινή απόφαση του 
Πρωθυπουργού και του Υπουργού Εθνικής Αμυνας «Ανά¬ 
θεση αρμοδιοτήτων στους Υφυπουργούς Εθνικής Αμύνης 
Ιωάννη Σταθόπουλο και Σπήλιο Σπηλιωτόπουλο», αποφα- 

6 σίζουμε: 

1. Εγκρίνουμε την υπ’ αριθ. 1 /3/11.1.1993 πράξη του 
Διοικητικού! Συμβουλίου του Ταμείου Αλληλοβοήθειας 
Στρατού που αφορά Οτον συνυπολογισμό του επιδόματος 

7 εξομαλύνσεως διαφορών μισθολογίου στο χορηγούμενο 
εφάπαξ βοήθημα. 

2. Η ισχύς της απόφασης αυτής άρχιζε από 

8 29.12.1992. 

Η απόφαση αυτή να δημοσιευθεί στην Εφημερίδα της 
ΚυβερνήσεωςΓ 

9 Αθήνα, 19 Ιανουάριου 1993 

Ο ΥΦΥΠΟΥΡΓΟΣ 

0 ΙΩΑΝΝΗΣ ΣΤΑΘΟΠΟΥΛΟΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 240 (2) 

Διατήρηση κενών οργανικών θέσεων στη Γ.Γ. Νέας 
Γ ενιάς. 

Ο ΥΠΟΥΡΓΟΣ ΕΠΙΚΡΑΤΕΙΑΣ 

Έχοντας υπόψη: 

1. Τις διατάξεις του άρθρου 21 του Ν. 2085/92 (ΦΕΚ 
170/20.10.92, τευχ. Α ). 

2. Την υπ’ αριθ. 166/22.12.92 Π.Υ.Σ. (ΦΕΚ 201/ 
23.12.92, τευχ. Α ). 

3. Το Π.Δ. 274/89 «Οργάνωση υπηρεσιών της Γενικής 
Γραμματείας Νέας Γενιάς» (ΦΕΚ 130/89, τευχ. Α'). 

4. Την υπ’ αριθ. Υ. 1844/10.8.92 απόφαση του Πρωθυ¬ 
πουργού «Περί αναθέσεως αρμοδιοτήτων της Γ.Γ. Νέας 
Γ ενιάς κ.λ.π., στον Υπουργό Επικράτειας Ανδρέα Ανδρια- 
νόπουλο» (ΦΕΚ 525/14.8.92, τευχ. Β'), αποφασίζουμε: 

Διατηρούμε στη Γενική Γραμματεία Νέας Γενιάς, δέκα 
πέντε (15) θέσεις, οι οποίες κατανέμονται ως εξής: 
Κατηγορία ΠΕ - Κλάδος Δ/κού - Οικονομικού 3 θέσεις. 
Κατηγορία ΠΕ - Κλάδος Εκπαιδευτκών 2 θέσεις. 
Κατηγορία ΠΕ - Κλάδος Ψυχολόγων 1 θέση. 
Κατηγορία ΠΕ - Κλάδος Μεταφραστών - Διερμηνέων 1 
θέση. 

Κατηγορία ΠΕ - Κλάδος Ιατρών 1 θέση. 

Κατηγορία ΤΕ - Κλάδος Ηθοποιών 1 θέση. 

Κατηγορία ΔΕ - Κλάδος Διοικητικού - Λογιστικού 2 θέ¬ 
σεις. 

Κατηγορία ΔΕ - Κλάδος Τεχνιτών 1 θέση. 

Κατηγορία ΔΕ - Κλάδος Τηλεφωνητών 1 θέση. 
Κατηγορία ΥΕ - Κλάδος Φυλάκων - Νυκτοφυλάκων 1 
θέση. ·, 

Κατηγορία ΥΕ - Κλάδος Προσωπικού Καθαριότητος 1 
θέση. 

Σύνολο 15 .θέσεις. 

Κάλυψη δαπάνης: ΑπέΓτις διατάξεις της απόφασης αυ¬ 
τής, δεν προκαλείται δαπάνη σε βάρος του Προϋπολογι¬ 
σμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 18 Ιανουάριου 1993 

, Ο ΥΠΟΥΡΓΟΣ 

ΑΝΔΡΕΑΣ ΑΝΔΡΙΑΝΟΠΟΥΛΟΣ 
-♦- 

Αριθ. Δ. 1757/109 (3) 

Προϋποθέσεις και διαδικασία για την απαλλαγή από το 
Φόρο Προστιθέμενης Αξίας των εγχωρίων αγαθών 
(πρώτων και βοηθητικών υλών) που τίθενται υπό το κα¬ 
θεστώς της ενεργητικής τελειοποίησης. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 21 του Ν. 1642/86, όπως 
αντικαταστάθηκε από τη διάταξη του άρθρου 1 παρ. 30 
του Ν. 2093/92 «Διαρρυθμίσεις στην έμμεση Φορολογία 
και άλλες διατάξεις» (ΦΕΚ 181/25.11.91). 

2. Τις διατάξεις του κανονισμού ΕΟΚ 1999/85 «Για το 
καθεστώς ενεργητικής τελειοποίησης (Ι_. 188/85) και του 
ΚΑΝ. 2228/91, εφαρμοστικού του προηγούμενου». 

3. Τις διατάξεις του Ν. 1676/86 (Δ’ Μέρος αριθ. 32-39) 
για την ρύθμιση θεμάτων της ενεργητικής τελειοποίη¬ 
σης. 

4. Την κοινή απόφαση του Πρωθυπουργού και του 
Υπουργού Οικονομικών αρ. Υ. 1847/1078399/1182/92 


«Ανάθεση αρμοδιοτήτων Υπουργού Οικονομικών στους 
Υφυπουργούς», αποφασίζουμε: 

Αρθρο 1 

1. Οι εγχώριες ύλες που είναι δυνατόν να παραληφθούν 
με απαλλαγή από το φόρο προστιθέμενης αξίας προκειμέ- 
νου να υποστούν εργασίες τελειοποίησης (μεταποίησης) 
και να εξαχθούν σε τρίτες χώρες με τη μορφή έτοιμων 
προϊόντων, διέπονται γενικά από τις διατάξες που ισχύουν 
για τις εισαγόμενες πρώτες ύλες, οι οποίες παραλαμβάνο- 
νται σύμφωνα με τον Κανονισμό Ε.Ο.Κ. 1999/85 «Για την 
ενεργητική τελειοποίηση» καθώς και των Κανονισμών που 
εκδίδονται για την εφαρμογή του προηγούμενου Κανονι¬ 
σμού. 

2. Στην έννοια των εγχώριων πρώτων υλών που αναφέ- 
ρονται στην προηγούμενη παράγραφο, συμπεριλαμβάνο- 
νται και οι κάθε μορφής εγχώριες βοηθητικές ύλες που 
παραλαμβάνονται για τον ίδιο σκοπό. 

Αρθρο 2 

Για τη χορήγηση της απαλλαγής από το φόρο που ανα- 
φέρεται στο προηγούμενο άρθρο, πρέπει να συντρέχουν 
οι παρακάτω προϋποθέσεις: 

α. Να έχει χορηγηθεί έγκριση της αρμόδιας τελωνεια- 
κής αρχής για την υπαγωγή του ενδιαφερόμενου αγορα¬ 
στή - μεταποιητή στο καθεστώς της ενεργητικής τελειο¬ 
ποίησης. 

β. Να έχει καθορισθεί για τον παραπάνω ενδιαφερόμενο 
η ετήσια παραγωγική και εξαγωγική δυναμικότητα. 

'Αρθρο 3 

Η διαδικασία που ακολουθείται για την απαλλαγή από το 
φόρο καθορίζεται ως εξής: 

1.0 ενδιαφερόμενος αγοραστής - μεταποιητής, με αί¬ 
τησή του, ζητάει από την αρμόδια Τελωνιακή αρχή (Τελω- 
νειακή περιφέρεια του τόπου των εγκαταστάσεών του) 
την υπαγωγή του στο καθεστώς της ενεργητικής τελειο¬ 
ποίησης, δηλώνοντας παράλλληλα τα είδη και τις ποσότη¬ 
τες των πρώτων υλών που θα προμηθευτεί από την εγχώ¬ 
ρια αγορά και οι οποίες είναι απαραίτητες για την παρα¬ 
γωγή ετοίμων προϊόντων που προορίζονται για εξαγωγή σε 
τρίτες χώρες. 

2. Η παραπάνω αρχή προβαίνει στις απαραίτητες ενέρ¬ 
γειες για τον καθορισμό της παραγωγικής και εξαγωγικής 
δυναμικότητας, σύμφωνα με τις διατάξεις που ισχύουν και 
για τα εισαγόμενα εμπορεύματα (πρώτες ύλες) με το κα¬ 
θεστώς της ενεργητικής τελειοποίησης και στη συνέχεια 
χορηγεί την έγκριση η οποία κοινοποιείται στον ενδιαφε¬ 
ρόμενο και στο Τελωνείο που είναι χωρικά αρμόδιο για τον 
έλεγχο και παρακουλούθηση. 

3.0 προμηθευτής παραδίδει τις πρώτες ύλες στον αγο¬ 
ραστή - μεταποιητή με θεωρημένο «δελτίο αποστολής - 
τιμολόγιο» ή τιμολόγιο στο οποίο απαραίτητα αναφέρο- 
νται: 

α. Τα στοιχεία του αγοραστή - μεταποιητή και ο αριθμός 
φορολογικού μητρώου του. 

β. Η αρμόδια οικονομική εφορία στην οποία αυτός (αγο¬ 
ραστής) φορολογείται: 

γ. Το είδος, η ποσότητα, η δασμολογική κλάση και η 
αξία των παραπάνω πρώτων υλών. 

δ. Ο φόρος προστιθέμενης αξίας που αναλογεί. 

ε. Ο αριθμός της έγκρισης με την οποία ο αγοραστής - 
μεταποιητής έχει υπαχθεί στο καθεστώς της ενεργητικής 
τελειοποίησης. 

4. Για τη λειτουργία, εφαρμογή και τερματισμό του κα¬ 
θεστώτος της ενεργητικής τελειοποίησης των εγχώριων 
πρώτων υλών, το παραπάνω αναφερόμενο φορολογικό 
στοιχείο (δελτίο αποστολής - τιμολόγιο ή τιμολόγιο) είναι 
οριστικό. 

5.0 αγοραστής - μεταποιητής ή εξουσιοδοτημένος εκ¬ 
πρόσωπός του μεταβαίνει στο χωρικά αρμόδιο, για τον 
έλεγχο και παρακουλούθησή του, τελωνείο (για τις Τελω¬ 
νειακός Περιφέρειες Αττικής και Θεσσαλονίκης αρμόδιες 
είναι οι αντίστοιχες Υπηρεσίες Δασμολογικών Εξαγωγικών 
Διευκολύνσεων) και καταθέτει: * 

α. Παραστατικό έγγραφο με τον τίτλο «Αίτηση Ενεργητι¬ 
κής Τελειοποίησης Εγχώριων Πρώτων Υλών». 

Στο παραστατικό αυτό, που είναι έντυπο ειδικά γραμμο- 
γραφημένο και του οποίου η προμήθεια γίνεται από το αρ¬ 
μόδιο τελωνείο, ο αγοραστής - μεταποιητής συμπληρώνει 
όλα τα στοιχεία που αναφέρονται στο σχετικό «Δελτίο 
αποστολής - τιμολόγιο» ή τιμολόγιο, το οποίο παράλληλα 
επισυνάπτεται στο εν λόγω παραστατικό στο οποίο γίνεται 
επίσης μνεία του παραπάνω φορολογικού στοιχείου. 

β. Εγγύηση που προβλέπεται από τις διατάξεις του κα¬ 
θεστώτος της ενεργητικής τελειοποίησης, η οποία καλύ¬ 
πτει το φόρο προστιθέμενης αξίας που αναλογεί. 

γ. Αντιπροσωπευτικό δείγμα των πρώτων υλών που με 
ευθύνη του προσκομίζεται στο τελωνείο αυτό. 

6. Το τελωνείο καταχωρεί την «Αίτηση Ενεργητικής Τε¬ 
λειοποίησης Πρώτων Υλών» σε ειδικό βιβλίο που ανοίγεται 
για το σκοπό αυτό και δίνει στην αίτηση το σχετικό αριθμό 
καταχώρησης. . 

Η παραπάνω «Αίτηση Ενεργητικής Τελειοποίησης Εγ¬ 
χώριων Πρώτων Υλών» αποτελεί από τη στιγμή αυτή επί¬ 
σημο τελωνειακό παραστατικό. 

7. Το ίδιο παραπάνω Τελωνείο προβαίνει στην επαλή¬ 
θευση των αναφερομένων πρώτων υλών κάνοντας σχε¬ 
τική πράξη επαλήθευσης στο παραστατικό και παράλληλα 
χρεώνει το φόρο προστιθέμενης αξίας που αναλογεί στην 
αξία των παραπάνω πρώτων υλών. 

8. Η επαλήθευση γίνεται με βάση το αντιπροσωπευτικό 
δείγμα, που με ευθύνη του έχει προσκομίσει, ο αγοραστής 
- μεταποιητής, με δυνατότητα καθολικού τελωνειακού 
ελέγχου, όπου αυτό κρίνεται απαραίτητο. 

Σε περίπτωση που για λόγους αντικειμενικής αδυμνα- 
μίας, είναι αδύνατη η προσκόμιση δείγματος, η επαλή¬ 
θευση πραγματοποιείται στις εγκαταστάσεις του αγορα¬ 
στή - μεταποιητή. 

9. Μετά από την επαλήθευση και χρέωση χορηγείται 
στον αγοραστή - μεταποιητή, θεωρημένο αντίγραφο του 
παραστατικού «Αίτηση Ενεργητικής Τελειοποίησης Εγχώ¬ 
ριων Πρώτων Υλών» ο οποίος το παραδίδει στον προμη¬ 
θευτή εντός της προθεσμίας έκδοσης του πιστωτικού τι¬ 
μολογίου. 

Ο προμηθευτής το επισυνάπτει υποχρεωτικά στο στέ¬ 
λεχος του πιστωτικού τιμολογίου που εκδίδει για την έκ¬ 
πτωση του φόρου που αναλογεί και έχει αναγραφεί στο 
σχετικό «Δελτίο αποστολής - τιμολόγιο ή τιμολόγιο» προ- 
κειμένου να οριστικοποιηθεί η απαλλαγή από τον φόρο 
των πρώτων υλών που παραδόθηκαν. Το πιστωτικό τιμο¬ 
λόγιο εκδίδεται το αργότερο εντός προθεσμίας σαράντα 
(40) ημερών από την έκδοση του σχετικού αρχικού τιμολο¬ 
γίου. 

Εφόσον το παραστατικό «Αίτηση Ενεργητικής Τελειο¬ 
ποίησης Εγχώριων Πρώτων Υλών» έχουν επισυναφθεί φο¬ 
ρολογικά στοιχεία (Αιτήσεις - τιμολόγια ή τιμολόγια) από 

περισσότερους προμηθευτές, το αρμόδιο τελωνείο χορη¬ 
γεί στον αγοραστή - μεταποιητή, ισάριθμα αντίγραφα κά¬ 
νοντας στο καθένα απ’ αυτά μνεία του κατά περίπτωση 
προμηθευτή προς τον οποίο προορίζεται και παράλληλα 
σχετική πράξη στο πρωτότυπο περί της χορήγησης του 
αντιγράφου αυτού. 

Αρθρο 4 

1. Ο καθορισμός της συμμετοχής των πρώτων υλών στο 
έτοιμο προϊόν (συντελεστές απόδοσης) γίνεται σύμφωνα 
με τη διαδικασία που προβλέπουν οι ισχύουσες σχετικές 
διατάξεις για τις εισαγόμενες πρώτες ύλες που παραλαμ- 
βάνονται με το καθεστώς της ενεργητικής τελειοποίη¬ 
σης- 

2. Η πίστωση του παραστατικού «Αίτηση Ενεργητικής 
Τελειοποίησης Εγχώριων Πρώτων Υλών» γίνεται με αντί¬ 
γραφο διασάφησης εξαγωγής ή άλλου ισοδύναμου τελω¬ 
νειακού παραστατικού ανάλογα με τον τρόπο τερματισμού 
του καθεστώτος. 

3. Όπου οι σχετικές (πιστωτικές) αποφάσεις, που εκδί- 
δονται για την υλοποίηση της παραγράφου Ιτου παρό¬ 
ντος άρθρου, προβλέπεται ποσοστό φύρας με εμπορική 
αξία, τότε κατά το στάδιο της πίστωσης, καταβάλλεται ο 
φόρος προστιθέμενης αξίας που αναλογεί στη φϋρα με τη 
μορφή που αυτή παρουσιάζεται. 

Αρθρο 5 

Η προθεσμία μέσα στην οποία τα παραχθέντα έτοιμα 
προϊόντα πρέπει να εξαχθούν ή γενικότερα να λάβουν ένα 
από τους προοορισμούς τερματισμού του καθεστώτος της 
ενεργητικής τελειοποίησης, καθορίζεται κατά τον ίδιο 
τρόπο που προβλέπεται και για τις εισαγόμενες πρώτες 
ύλες που παραλαμβάνονται με το ίδιο καθεστώς. (ΑΥΟ Δ. 
1336/86). , 

Για την παρούσα περίπτωση η παραπάνω προθεσμία 
υπολογίζεται από την ημερομηνία αποδοχής παραστατι¬ 
κού «Αίτηση Ενεργητικής Τελειοποίησης Εγχώριων Πρώ¬ 
των Υλών». 

Αρθρο 6 

Στις περιπτώσεις που τα παραχθέντα έτοιμα προϊόντα 
δεν εξαχθούν μέσα στη χορηγηθείσα προθεσμία ή γενικό¬ 
τερα δεν λάβουν εμπρόθεσμα ένα από τους προορισμούς 
τερματισμού του καθεστώτος, εισπράττεται, από το αρμό¬ 
διο τελωνείο ο φόρος προστιθέμενης αξίας των πρώτων 
υλών που δεν έχει καταβληθεί, όπως αυτός πρκύπτει από 
το παραστατικό «Αίτηση Ενεργητικής Τελειοποίησης 
Πρώτων Υλών» στο οποίο είναι χρεωμένος, προσαυξανό¬ 
μενος με 3% κατά μήνα όπως τούτο ειδικότερα προβλέ- 
πεται από τις ισχύουσες διατάξεις για το καθεστώς της 
ενεργητικής τελειοποίησης (Αρ. 35 παρ. 2 Ν. 1676/ 
86 ). 

Άρθρο 7 

Οι εγχώριες πρώτες ύλες που έχουν απαλλαγεί από το 
φόρο προστιθεμένης αξίας, από της υπαγωγής τους στο 
καθεστώς της ενεργητικής τελειοποίησης και μέχρι της 
εξαγωγής τους, τελούν υπό τον έλεγχο της τελωνειακής 
αρχής. 

Σε περίπτωση που οι πρώτες ύλες ή τα παραχθέντα απ’ 
αυτές προϊόντα διατεθούν στην εγχώρια κατανάλωση, χω¬ 
ρίς προηγούμενη άδεια της παραπάνω αρχής, εκτός από 
την πληρωμή του φόρου προστιθέμενης αξίας που δεν 

είχε καταβληθεί και των σχετικών προβλεπομένων προ- 
σαυξήσων (3% κατά μήνα), επιβάλλεται και πρόστιμο που 
ισούται με το 100% της κύριας οφειλής, σύμφωνα με όσα 
ειδικότερα προβλέπονται στο άρθρο 37 του Ν. 1402/83 
όπως αυτό αντικαταστάθηκε από το άρθρο 13 του Ν 
1567/85. 

Αρθρο 8 

Η Α.Υ.Ο. Δ. 1320/91 /29.12.86 καταργείται με την πα¬ 
ρούσα που ισχύει από 1.1.93. Από τις διατάξεις της απόφα¬ 
σης αυτής δεν προκαλείται δαπάνη σε βάρος του κρακτικού 
προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 23 Δεκεμβρίου 1992 

Ο ΥΦΥΠΟΥΡΓΟΣ 

ΚΩΝ. ΓΊΑΤΡΑΚΟΣ 
-♦- 

Αριθ. Δ. 1758/110 (4) 

Μεταβίβαση εμπορευμάτων ή παράγωγων προϊόντων που 

βίσκονται στο καθεστώς της ενεργητικής τελειοποίη¬ 
σης σε άλλα πρόσωπα, δικαιούχο εισαγωγής με το ίδιο 

καθεστώς όμοιων ειδών από το εξωτερικό. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παρ. β του άρθρου 18 του Βασικού 
Κανονισμό Ε.Ο.Κ. αριθ. 1999/85 «Για το καθεστώς της 
ενεργητικής τελειοποίησης». , 

2. Τις διατάξεις του άρθρου 21 του Ν. 1642/86, όπως 

αντικαταστάθηκε από τη διάταξη του αρ. 1 παρ. 30 του Ν. 
2093/92 «Διαρρυθμίσ£ΐς σ ι; την έμμεση φορολογία και άλ¬ 
λες διατάξεις». α 

3. Τις διατάξεις του,4ου μέρους του Νόμου αριθ. 
1676/86 «Καθορισμός συντελεστών φόρου προστιθεμέ- 
νης αξίας και ρύθμιση άλλων θεμάτων». 

4. Την κοινή απόφαση του Πρωθυπουργού και του 
Υπουργού Οικονομικών αρ. Υ. 1847/1078399/1182/92 
«Ανάθεση αρμοδιοτήτων Υπουργού Οικονομικών στους 
Υφυπουργούς», αποφασίζουμε: 

Αρθρο 1 

1. Επιτρέπεται η μεταβίβαση εμπορευμάτων (πρώτων 
υλών) ενδιάμεσων ή παράγωγων προϊόντων της εγχώριας 
βιομηχανίας - βιοτεχνίας, που βρίσκονται στο καθεστώς 
της ενεργητικής τελειοποίησης σε άλλα πρόσωπα, δι¬ 
καιούχο εισαγωγής με το παραπάνω καθεστώς ίδιων ει¬ 
δών, με σκοπό την παραπέρα τελειοποίηση και την παρα¬ 
γωγή νέων παράγωγων προϊόντων που θα εξαχθούν στο 
εξωτερικό. 

2. Τα παραπάνω είδη που μεταβιβάζονται και τα οποία 
αποτελούν για τους νέους δικαιούχους εμπορεύματα 
(πρώτες ύλες) για παραπέρα τελειοποίηση, θα παραδίδο- 
νται με το καθεστώς της ενεργητικής τελειοποίησης τη¬ 
ρούμενης της διαδικασίας στο άρθρο 3 της παρούσας. 

Αρθρο 2 

Η μεταβίβαση εμπορευμάτων, τα οποία δεν έχουν υπο- 
στεί καμμία τελειοποίηση από τον αρχικό παραλήπτη, θα 
επιτρέπεται ύστερα από έγκριση της αρμόδιας τελωνεια- 
κής αρχής και εφόσον υπάρχουν λόγοι, που να δικαιολο¬ 
γούν την μεταβίβαση (π.χ. ακύρωση παραγγελίας), οι 
οποίοι θα διατυπώνονται σε σχετική αίτηση του παραλή¬ 
πτη προς την παραπάνω τελωνειακή αρχή, υποβαλλομέ- 


νης’ προ της λήξης της προθεσμίας επανεξαγωγής των 
εμπορευμάτων. 

Άρθρο 3 

Η διαδικασία μεταβίβασης και παρακουλούθησης εμπο¬ 
ρευμάτων που βρίσκονται στο καθεστώς της ενεργητικής 
τελειοποίησης, σε εγχώριους μεταποιητές, με σκοπό την 
παραπέρα τελειοποίηση και εξαγωγή, καθορίζεται ως 
εξής: 

1. θα κατατίθεται από το νέο αγοραστή - μεταποιητή, 
στην αρμόδια χωρικά τελωνειακή αρχή (Τελωνειακή περι¬ 
φέρεια του τόπου των εγκαταστάσεών του) αίτηση εις τρι- 
πλούν στην οποία θα αναγράφεται το είδος, το καθαρό βά¬ 
ρος, η αξία, η δασμολογική κλάση των εμπ/των η επεξερ¬ 
γασία που πρόκειται να υποστούν αυτά, όπως επίσης και 
τα παραστατικά υπαγωγής των στο καθεστώς. 

2. Η παραπάνω αρχή αφού διαπιστώσει ότι ο αγοραστής 
- μεταποιητής έχει τις προϋποθέσεις υπαγωγής στο κα¬ 
θεστώς, όπως και στην περίπτωση των εισαγομένων πρώ¬ 
των υλών (οικονομικοί όροι δεν εξετάζονται), θα κάνει 
πράξη ότι: «εγκρίνεται η παραλαβή», καθορίζει την προθε¬ 
σμία εξαγωγής και στη συνέχεια θα δίνει το ένα αντίγραφο 
στον ενδιαφερόμενο, το άλλο θα κοινοποιεί στο τελωνείο 
που είναι αρμόδιο για την παρακουλούθηση και το τρίτο θα 
παραμένει στο αρχείο της. 

Η αίτηση αυτή επέχει θέση έγκρισης. 

3. Ο αρχικός μεταποιητής - προμηθευτής παραδίδει τα 
εμπορεύματα στον αγοραστή με θεωρημένο «τιμολόγιο 
πώλησης - δελτίο αποστολής» ή τιμολόγιο, στο οποίο 
απαραίτητα αναφέρονται: 

α. Τα στοιχεία του αγοραστή και ο αριθμός φορολογικού 
μητρώου του. 

β. Η αρμόδια Οικονομική Εφορία στην οποία αυτός 
(αγοραστής) φορολογείται. 

γ. Το είδος, η ποσότητα, η δασμολογική κλάση και η 
αξία των εμπορευμάτων που μεταβιβάζονται. 

δ. Ο συντελεστής του φόρου προστιθεμένης αξίας που 
αντιστοιχεί. 

ε. Ο αριθμός της σχετικής έγκρισης υπαγωγής του αγο¬ 
ραστή στο καθεστώς ενεργητικής τελειοποίησης. 

στ. Η διασάφηση μεταποίησης (αριθμός, ακριβής ημε¬ 
ρομηνία και τελωνείο) από την οποία προέρχονται τα με¬ 
ταβιβαζόμενα εμπορεύματα. 

4. Για τη λειτουργία, εφαρμογή και τερματισμό του κα¬ 
θεστώτος το παραπάνω αναφερόμενο φορολογικό στοι¬ 
χείο (τιμολόγιο πώλησης - δελτίο αποστολής ή τιμολόγιο) 
είναι οριστικό. 

5. Τα μεταβιβαζόμενα εμπορεύματα μεταφέρονται 
στους χώρους του αγοραστή χωρίς την τήρηση άλλης τε¬ 
λωνειακός διαδικασίας. 

Κατά τη μεταφορά τους που θα συνοδεύονται από το 
παραπάνω αναφερόμενο φορολογικό στοιχείο και τα 
λοιπά φορτωτικά έγγραφα. 

6.0 αγοραστής μετά την παραλαβή των εμπορευμάτων 
καταθέτει, στο αρμόδιο τελωνείο παρακουλούθησής του, 
αίτηση, μαζί με το τιμολόγιο και τα λοιπά φορτωτικά έγ¬ 
γραφα, με την οποία ζητάει την παραλαβή των εμπορευ¬ 
μάτων αυτών με το καθεστώς της ενεργητικής τελειοποί¬ 
ησης. 

Η αίτηση αυτή καταχωρείται σαν δηλωτικό εισαγωγής 
και με βάση αυτή κατατίθεται η διασάφηση μεταποίη¬ 
σης. 

7. Η τελωνειακή αρχή προβαίνει στην επαλήθευση των 
εμπορευμάτων. Η επαλήθευση γίνεται με αντιπροσώπου- 

τικό δείγμα που με ευθύνη του προσκομίζει ο αγοραστής, 
με δυνατότητα καθολικού τελωνειακού ελέγχου, όπου 
αυτό κρίνεται απαραίτητο. 

Σε περίπτωση που, για λόγους αντικειμενικής αδυνα¬ 
μίας, είναι αδύνατη η προσκόμιση δείγματος, η επαλή¬ 
θευση πραγματοποιείται στις εγκαταστάσεις του αγορα¬ 
στή. 

8. Στη νέα διασάφηση του αγοραστή χρεώνονται οι δα¬ 
σμοί και λοιπές επιβαρύνσεις που αναλογούν στις πρώτες 
ύλες που χρησιμοποιήθηκαν για την παραγωγή των ειδών 
που μεταβιβάζονται καθώς και ο φόρος προστιθεμένης 
αξίας που αναλογεί στα έτοιμα αυτά είδη όπως αυτός προ¬ 
κύπτει από το σχετικό φορολογικό στοιχείο μεταβίβα¬ 
σης. 

Αρθρο 4 

Για την είσπραξη (σε περίπτωση μη επανεξαγωγής) των 
επιβαρύνσεων που η καταβολή τους έχει ανασταλεί κατα¬ 
τίθεται από τον αγοραστή η προβλεπόμενη από τις διατά¬ 
ξεις, εγγύηση. 

Άρθρο 5 

1. Η αρχική διασάφηση μεταποίησης θα διαπιστώνεται 
με αντίγραφο της νέας διασάφησης και με βάση τους συ¬ 
ντελεστές απόδοσης που καθορίζονται στη σχετική (πι¬ 
στωτική) απόφαση. 

2. Για την τακτοποίηση του φόρου προστιθέμενης 
αξίας, χορηγείται στον αγοραστή θεωρημένο αντίγραφο 
της νέας διασάφησης μεταποίησης, προκειμένου αυτός 
να παραδώσει στον προμηθευτή (αρχικό μεταποιητή), 
μέσα σε 15 μέρες από την κατάθεση της νέας διασάφη¬ 
σης μεταποίησης. 

.3. Στη νέα διασάφηση μεταποίησης γίνεται σχετική 
πράξη για τα χορηγούμενα θεωρημένα αντίγραφα στα δε 
αντίγραφα ο σκοπός χορήγησής τους. 

4. Ο προμηθευτής επισυνάπτει υποχρεωτικά το αντί¬ 
γραφο του παραπάνω τελωνειακού παραστατικού στο πι¬ 
στωτικό τιμολόγιο που θα εκδόσει για την έκπτωση του 
φόρου προστιθέμενης αξίας, που έχει αναγραφεί στο σχε¬ 
τικό τιμολόγιο πώλησης. Το πιστωτικό αυτό τιμολόγιο δεν 
μπορεί να εκδοθεί μετά την λήξη της πιο πάνω προθε¬ 
σμίας των 15 ημερών της πιο πάνω παραγράφου 2. 

Άρθρο 6 

1. Η κατάθεση της νέας διασάφησης θα γίνεται υποχρε¬ 
ωτικά μέσα σε 40 ημέρες το αργότερο από την έκδοση 
του τιμολογίου μεταβίβασης. 

Στην αντίθετη περίπτωση δεν θα γίνεται δεκτή η κατά¬ 
θεσή της. 

2. Σαν προθεσμία τερματισμού του καθεστώτος για τον 
πρώτο μεταποιητή λαμβάνεται η ημερομηνία έκδοσης του 
τιμολογίου υπό την προϋπόθεση όμως ότι η νέα διασά¬ 
φηση έχει κατατεθεί μέσα στην προθεσμία της παραγρά¬ 
φου 1 του παρόντος άρθρου. 

3. Γ ια το νέο δικαιούχο αρχίζει νέα προθεσμία η οποία 
υπολογίζεται από την ημερομηνία κατάθεσης της νέας 
διασάφησης μεταποίησης, η οποία θα κατατίθεται σύμ¬ 
φωνα με την διαδικασία που καθορίζεται στο άρθρο 3. 

Άρθρο 7 

Η πίστωση των διασαφήσεων μεταποίησης που θα κα¬ 
τατίθενται από τους αγοραστές θα γίνεται με αντίγραφα 


διασαφήσεων εξαγωγής ή άλλου ισοδύναμου τελωνειακού 
παραστατικού ανάλογα με τον τρόπο τερματισμού του κα¬ 
θεστώτος. 

Άρθρο 8 

Όταν τα έτοιμα προϊόντα δεν εξαχθούν μέσα στη καθο- 
ρισθείσα προθεσμία ή γενικότερα δεν λάβουν εμπρόθε¬ 
σμα έναν από τους προορισμούς τερματισμού του καθε¬ 
στώτος το αρμόδιο Τελωνείο, προβαίνει στην είσπραξη 
των αναλογούντων εισαγωγικών δασμών και λοιπών επιβα¬ 
ρύνσεων καθώς και του φόρου προστιθέμενης αξίας (που 
είναι χρεωμένος στη νέα διασάφηση μεταποίησης), σύμ¬ 
φωνα με το άρθρο 35 του Μέρους 4ου του Νόμου 
1676/86 «καθορισμός συντελεστών φόρου προστιθέμε¬ 
νης αξίας και ρύθμιση άλλων θεμάτων». 

Άρθρο 9 

1. Έτοιμα υλικά συσκευασίας που παράγονται από πρώ¬ 
τες ύλες που έχουν παραληφθεί μέ το καθεστώς της 
ενεργητικής τελειοποίησης, μπορούν να μεταβιβάζονται 
σε εξαγωγείς, με σκοπό τη συσκευασία εγχώριων ή παρά- 
γωγων προϊόντων και εξαγωγή τους από τους ίδιους παρα¬ 
πάνω εξαγωγείς. 

2. Για την πραγματοποίηση της παραπάνω μεταβίβα¬ 
σης, ο αγοραστής - εξαγωγέας καταθέτει στην αρμόδια 
τελωνειακή αρχή που είναι αρμόδια για την παρακουλού- 
θησή του (του τόπου των εγκαταστάσεών του) αίτηση εις 
διπλούν, με την οποία ζητάεϊτην υπαγωγή του στο καθε¬ 
στώς της «προσωρινής εισαγωγής», αναφέροντας παράλ¬ 
ληλα το είδος και την ποσότητα των υλικών που πρόκειται 
να προμηθευτεί. 

Η παραπάνω τελωνειακή αρχή εξατάζει αν συντρέχουν 
στο πρόσωπο του ανδιαφερομένου άιίδιες προϋποθέσεις 
που απαιτούνται και για . τα εισαγόμενα τέτοια υλικά 
(Α.Υ.Ο.Δ. 1759/111/23.12.92) και στη συνέχεια κάνει 
πράξη, στην αίτηση ότι «εγκρίνεται η παραλαβή» παραδί- 
δοντας το ένα αντίγραφο στον ενδιαφερόμενο ενώ το 
άλλο παραμένει .στο αρχείο της. 

Κατά τα λοιπά τηρείται η ίδια διαδικασία που προβλέπε- 
ται από το άρθρο 3 της παρούσας. 

Το τελωνειακό παραστατικό που κατατίθεται από τον 
αγοραστή είναι διασάφηφη εισαγωγής όπως στην περί¬ 
πτωση των εισαγομένων έτοιμων υλικών συσκευασίας. 

3. Η προθεσμία μέσα στην οποία τα μεταβιβασθέντα 
υλικά συσκευασίας πρέπει να επανεξαχθούν, καθορίζεται 
σύμφωνα με τις διατάξεις του άρθρου της απόφασης. 

Άρθρο 10 

Σε κάθε περίπτωση που έχει λήξει η προθεσμία επενε- 
ξαγωγής και οποιοσδήποτε παράτασής της και τα εμπο¬ 
ρεύματα, παράγωγα προϊόντα ή υλικά συσκευασίας δεν 
έχουν λάβει ένα από τους προβλεπόμενους προορισμούς 
τερματισμού του καθεστώτος, η αρμόδια τελωνειακή 
αρχή, παράλληλα με τη διαδικασία είσπραξης των οφειλο- 
μένων επιβαρύνσεων, γνωστοποιεί στην αρμόδια φορολο¬ 
γική αρχή του υπόχρεου τα είδη, τις ποσότητες και αξίες 
αυτών που δεν επανεξαχθήκανε. 

Άρθρο 11 

1. Η απόφασή μας αριθ. Δ. 70/7/26.1.87 καταργείται 
ενώ οδηγίες, διαδικασίες και διευκρινήσεις που δόθηκαν 
κατά το χρόνο ισχύος της εξακολουθούν και ισχύουν και 
για την εφαρμογή της παρούσας. 

2. Από τις διατάξεις της απόφασης αυτής, δεν προκα- 
λείται δαπάνη σε βάρος του κρατικού Προϋπολογισμού. 

3. Η παρούσα απόφαση που ισχύει από 1.1.93, να δημο- 
σιευθεϊ στην Εφημερίδα της Κυβερνήσεως. 

Αθήνα, 23 Δεκεμβρίου 1992 

Ο ΥΦΥΠΟΥΡΓΟΣ 

ΚΟΝ. ΠΑΤΡΑΚΟΣ 

-φ- 

Αριθ. Β1/69 (5) 

Ορισμός εκπροσώπου του Υπουργού Εθνικής Παιδείας 
και θρησκευμάτων στο Συμβούλιο Ανώτατης Παιδείας 
και στη Γραμματεία του. 

Ο ΥΠΟΥΡΓΟΣ ΕΘΝΙΚΗΣ ΠΑΙΔΕΙΑΣ 
ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρθρου 5 παρ. 2 και 4 
του Ν. 1268/1982 «Για τη δομή και λειτουργία των Ανωτά- 
των Εκπαιδευτικών ιδρυμάτων» (ΦΕΚ 87 τ.Α'), αποφασί¬ 
ζουμε: 

Ορίζουμε ως εκπρόσωπο του Υπουργού Εθνικής Παι¬ 
δείας και θρησκευμάτων στο Συμβούλιο Ανώτατης Παι¬ 
δείας και στη Γ ραμματεία του, τον Ειδικό Γ ραμματέα Πα¬ 
νεπιστημιακής Εκπαίδευσης του ΥΠΕΠΘ καθηγητή 
Γιάννη Αντωνόπουλο. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 1 Φεβρουάριου 1993 

Ο ΥΠΟΥΡΓΟΣ 

ΓΕΩΡΓΙΟΣ ΣΟΥΦΛΙΑΣ 
-♦- 

Αριθ. ΥΠΠΟ/ΔΙΛΑΠ/Γ/3367/4162 (6) 

Χαρακτηρισμός ως έργου τέχνης και ως ιστορικού διατη¬ 
ρητέου μνημείου του κτιρίου ιδ. Βασ. Γούτου, στην οδό 
Σαλαμίνος 72 (περιοχή Μεταξουργείου) στην Αθήνα. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Νόμου 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τΑ/ 
26.7.85. 

β. Του άρθρου 52 του Ν. 5351/1932 «Περί αρχαιοτή¬ 
των». 

γ. Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενέστερων 
του 1830». 

δ. Του Π.Δ. 941/77 «περί Οργανισμού ΥΠΠΕ». 
ε. Του Ν. 1943/91 «τερί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τΑ/11.4.91. 

2. Την Διυπουργική Απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊστάμενους Υπηρεσιών 
του ιδίου Υπουργείου» (ΦΕΚ 210/τΒ'/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «Περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

4. Όλα τα στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθ. 25/8.10.92, αποφασί¬ 
ζουμε: 


Χαρακτηρίζουμε ως έργο τέχνης και ως ιστορικό διατη¬ 
ρητέο μνημείο σύμφωνα με τις διατάξεις του Ν. 1469/50 
το κτίριο ιδ. Βασιλείου Γούτου, στην οδό Σαλαμίνος 72 
(περιοχή Μεταξουργείου) στην Αθήνα γιατί παρουσιάζει 
ιδιαίτερο αρχιτεκτονικό και μορφολογικό ενδιαφέρον και 
αποτελεί, μαζί με τα άλλα κτίρια της οδού Σαλαμίνος, ένα 
πολύ αξιόλογο σύνολο, σημαντικό για τη μελέτη της ιστο¬ 
ρίας της αρχιτεκτονικής. 

Πρόκειται για εκλεκτικιστικό κτίριο των αρχών του 20ού 
αιώνα με αξιόλογα επιμέρους μορφολογικό στοιχεία, 
όπως είναι π.χ. οι παραστάδες που φέρουν επίκρανα και 
καταλήγουν σε γείποδες, ο διάκοσμος των οροφών και 
του ημιυπαίθριου χώρου και άλλα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1993 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΠΑΝΝΗ 
-♦- 

Αριθ. ΥΠΠΟ/ΔΙΛΑΠ/Γ/3296/4163 (7) 

Χαρακτηρισμός ως ιστορικού διατηρητέου μνημείου της 
παλαιός τοξωτής Γέφυρας με την επωνυμία «Καμάρες» 
στην Καρδιτσομαγούλα Ν. Καρδίτσας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Νόμου 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τΑ/ 
26.7.85. 

β. Του άρθρου 52 του Ν. 5351/1932 «Περί αρχαιοτή¬ 
των». 

γ. Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενέστερων 
του 1830». 

δ. Του Π.Δ. 941/77 «περί Οργανισμού ΥΠΠΕ». 

ε. Του Ν. 1943/91 «τερί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τΑ/11.4.91. 

2. Τη Διυπουργική Απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊστάμενους Υπηρεσιών 
του ιδίου Υπουργείου» (ΦΕΚ 210/τΒ'/24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «Περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

4. Όλα τα στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθ. 24/24.9.92, αποφασί¬ 
ζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία σύμφωνα με το Ν. 
1469/50 την παλαιό τοξωτή Γέφυρα με την επωνυμία 
«Καμάρες» στη θέση «Προκοβάς» της κτηματικής περιφέ¬ 
ρειας Καρδιτσομαγούλας Ν. Καρδίτσας, γιατί αποτελεί 
πολύ αξιόλογο δείγμα αρχιτεκτονικών τεχνικών έργων που 
κατασκευάστημε για να εξυπηρετήσει την επικοινωνία 
των γύρω χωριών με την πόλη της Καρδίτσας. Είναι έργο 
υψηλής τέχνης, σημαντικό για την μελέτη της ιστορίας της 
αρχιτεκτονικής και αποτελεί σημείο αναφοράς για τους 
κατοίκους της περιοχής. ; 




ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΔΕΥΤΕΡΟ) 


Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1993 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 

-φ- 

Αριθ. ΥΠΠΟ/ΔΙΛΑΠ/Γ/3481/4164 (8) 

Χαρακτηρισμός ως ιστορικού διατηρητέου μνημείου του 
κτιρίου της Δημοτικής Αγοράς Καρδίτσας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Νόμου 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τΑ/ 
26.7.86. 

β. Του άρθρου 52 του Ν. 5351/1932 «Περί αρχαιοτή¬ 
των». 

γ. Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενέστερων 
του 1830». 

δ. Του Π.Δ. 941/77 «περί Οργανισμού ΥΠΠΕ». 

ε. Του Ν. 1943/91 «τερί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τΑ/11.4.91. 

2. Την Διυπουργική Απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊστάμενους Υπηρεσιών 
του ιδίου Υπουργείου» (ΦΕΚ 210/τΒ'/24.3.92). , 

3. Το Π.Δ. 161/26.4.84 (ΦΕΚ 54/Α/30.4.84) «Περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

4. Όλα τα στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθ. 26/15.10.92, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία σύμφωνα με το Ν. 

1469/50 το κτίριο της Δημοτικής Αγοράς Καρδίτσας, διότι 
αποτελεί ένα από τα αξιολογότερα δείγματα κτιρίου ειδι¬ 
κής χρήσης που έχουν διασωθεί στην περιοχή και είναι ένα 
από τα αντιπροσωπευτικότερα οικοδομήματα του μοντέρ¬ 
νου κινήματος που υπάρχουν στον Ελληνικό χώρο. 

Η Δημοτική Αγορά Καρδίτσας είναι άμεσα συνδεδεμένη 
με τις ιστορικές μνήμες των κατοίκων της περιοχής και 
αποτελεί σημείο αναφοράς για την πόλη αυτή της Θεσσα¬ 
λίας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1993 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 

Αριθ. ΥΠΠΟ/ΔΙΛΑΠ/Γ/3479/4165 (9) 

Χαρακτηρισμός ως ιστορικού διατηρητέου μνημείου του 

Αρχοντικού Αξελού - Σιτσιλιάνου στη Μακρυνίτσα Πη- 

λίου. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Τις διατάξεις: 

α. Του Νόμου 1558/85 «περί Κυβέρνησης και Κυβερνη¬ 
τικών Οργάνων» που δημοσιεύθηκε στο ΦΕΚ 137/τΑ/ 
26.7.86. 

β. Του άρθρου 52 του Ν. 5351/1932 «Περί αρχαιοτή¬ 
των». 

γ. Του Ν. 1469/50 «περί προστασίας ειδικής κατηγο¬ 
ρίας οικοδομημάτων και έργων τέχνης μεταγενέστερων 
του 1830». 

δ. Του Π.Δ. 941/77 «περί Οργανισμού ΥΠΠΕ». 

ε. Του Ν. 1943/91 «τερί εκσυγχρονισμού της οργάνω¬ 
σης και λειτουργίας της Δημόσιας Διοίκησης, αναβάθμιση 
του προσωπικού της και άλλες συναφείς διατάξεις» που 
δημοσιεύθηκε στο ΦΕΚ 50/τΑ/11.4.91. 

2. Την Διυπουργική Απόφαση ΥΠΠΟ/ΓΝΟΣ/11536/ 
10.3.92 «Παράλληλη άσκηση αρμοδιοτήτων από τον 
Υπουργό Πολιτισμού και τους Προϊστάμενους Υπηρεσιών 
του ιδίου Υπουργείου» (ΦΕΚ 210/τΒ /24.3.92). 

3. Το Π.Δ. 161/26.4.84 (ΦΕΚ 54/Α/30.4.84) «Περί 
ανακατανομής αρμοδιοτήτων των Υπουργείων ΥΠΠΕ - 
ΥΧΟΠ». 

4. Όλα τα στοιχεία του φακέλου. 

5. Την ομόφωνη γνωμοδότηση του Κεντρικού Συμβου¬ 
λίου Νεωτέρων Μνημείων με αριθ. 26/15.10.92, αποφα¬ 
σίζουμε: 

Χαρακτηρίζουμε ως ιστορικό διατηρητέο μνημείο που 
χρειάζεται ειδική κρατική προστασία σύμφωνα με το Ν. 

1469/50 το Αρχοντικό Αξελού - Σιτσιλιάνου στη Μακρυνί¬ 
τσα Πηλίου, ιδιοκτησίας Κοινότητας, γιατί αποτελεί ένα 
από τα αντιπροσωπευτικότερα δείγματα της Πηλιορείτι- 
κης αρχιτεκτονικής με φρουριακή - Πυργοειδή μορφή και 
λιτές όψεις. Αναπτύσεται σε τέσσερα επίπεδα, σύμφωνα 
με τις λειτουργικές ανάγκες, ακολουθώντας τον βασικό 
τύπο της κατοικίας του Πηλίου και για το λόγο αυτό η δια¬ 
τήρησή του είναι απαραίτητη για τη μελέτη της Ιστορίας 
της Παραδοσιακής Αρχιτεκτονικής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 26 Ιανουάριου 1993 

Η ΥΠΟΥΡΓΟΣ 

ΘΕΟΔΩΡΑ ΜΠΑΚΟΓΙΑΝΝΗ 

-φ- 

Αριθ. ΥΠΠΟ/ΑΡΧ/Β1/Φ26/1650/42 (10) 

Διενέργεια δοκιμαστικής ανασκαφικής έρευνας σε Κοινο¬ 
τικό χώρο της Κίρρας Ν. Φωκίδας. 

Η ΥΠΟΥΡΓΟΣ ΠΟΛΙΤΙΣΜΟΥ 

Έχοντας υπόψη: 

1. Την Υ.Α. ΥΠΠΟ/ΓΝΟΣ/49095/30.10.91 (ΦΕΚ 987/ 
Β/28.11.91 & ΦΕΚ 17/Β716.1.92) «Μεταβίβαση αρμο¬ 
διοτήτων Υπουργού κ.λ.π.». 

2. Τις διατάξεις του Κ.Ν. 5351/32 «Περί αρχαιοτήτων» 
(άρθρο 41). 

3. Την αριθ. 46/13.1.93 εισήγηση της 1ης Εφορείας 
Βυζαντινών Αρχαιοτήτων, ανακοινώνουμε: 



ΕΦΗΜΕΡΙΕ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


1592 


Τη διενέργεια δοκιμαστικής ανασκαφικής έρευνας στον 
Κοινοτικό χώρο, που περιβάλλει τον Μεσαιωνικό Πύργο 
της παραλίας της Κοινότητας Κίρρας Ν. Φωκίδας, και 
εφάπτεται με το ακίνητο ιδιοκ. Δ. Καστρίτη, στο οποίο 
έχουν αποκαλυφθεί λείψανα παλαιοχριστιανικής βασιλι¬ 
κής, για τη διάσωση και προστασία των εντοπισμένων ση¬ 
μαντικών αρχαίων. 


Η ανακοίνωση αυτή θα δημοσιευθεί στην Εφημερίδα 
της Κυβερνήσεως. 

Αθήνα, 26 Ιανουάριου 1996 

Με εντολή Υπουργού 
Ο Προϊστάμενος 
Ν. ΖΙΑΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 



